Гайтаман урокаш дешаран министерствохь оцу гIуллакхна леринчу студехь йохуш ю. Уьш (гайтаман дарсаш – видеоурокаш) сайта тIехь дахаре яхале боккха таллам бо лерринчу талламхоша (комиссино), цара къобалйина тIеэцначу урокашна бен ца го сайта тIехь серло. Талламхойн комиссин куьйгалхо ву республикин дешаран а, Iилманан а министр Байханов ИсмаьIал. Ша нохчийн меттан хьехархо хиларе терра, цIархазмана а, моттаргIина а доцуш, нохчийн меттан лазам бевзаш, даггара оцу гIуллакхан бала болуш, кху махкахь а, дуьненахь а вайн ненан мотт бахийта, кхиийта, Iалашбан ният долчу нахана хьалха ваьлла ИсмаьIал хиларна, иза къаьсттина хьахо лаьа суна сайн къамелехь. Цунах масал эцар тIехь ду вайна а.